Subject: Eelkutse: Väärteomenetlejate seminar
From: Kristin Kaur - JUSTDIGI <[email-masked]>
To: Kristin Kaur - JUSTDIGI <[email-masked]>
Date: Mon, 16 Feb 2026 13:46:13 +0000

Austatud kohtuvälise menetleja juht,

Justiits-ja Digiministeeriumi ametnikud vaatasid 2025.aasta lõpus peale Eesti väärteokaristusõigusele ja intervjueerisid ka kohtuvälise menetleja ametnikke.

Paljude väärteomenetlejate küllalt üksmeelne arvamus oli, et juriidilise isiku vastutusega seonduv on keeruline teema ning ühest asjalikust koolitusest võiks kõikidele tulu tõusta.

Nii korraldamegi 02.aprillil 2026 Tallinnas Justiits- ja Digiministeeriumis väärteomenetlejate seminari, kuhu kutsume osalema väärteomenetlusega tegelevaid ametnikke ka teie asutusest. Seminaril tutvustame 2025.aasta uuringu tulemusi ja korraldame kaks töötuba koos kaasuste lahendamisega Eesti tippspetsialistide juhtimisel: töötuba füüsilise isiku tegude omistamisest juriidilisele isikule juhatavad prokurör Priit Heinsoo ja ringkonnakohtunik Markus Kärner; karistuse kohaldamise teemalise töötoa viivad läbi professor Anneli Soo ja kohtunik Kersti Heide. Seminaril osalemine on tasuta ja kohapeal juhatab vägesid Justiits- ja Digiministeeriumi kriminaalpoliitika osakonna karistusõiguse ja menetluse talituse juhataja Andreas Kangur.

Seminaril on 50 kohta ja osalemissoovist tuleks teada anda aadressil [email-masked]<mailto:[email-masked]> hiljemalt 16.märtsiks 2026. Kui soovijaid on rohkem kui kohti, jagame kohad selliselt, et võimalikult paljude asutuste esindajad saaksid seminaril osaleda.

Tervitades,

Kristin Kaur
nõunik
Kriminaalpoliitika osakond
Justiits- ja Digiministeerium
53050666 [email-masked]<mailto:%7BE-mail%7D>
www.justdigi.ee<https://www.justdigi.ee/> | Suur-Ameerika 1, Tallinn